મિત્રો ... આ ફિલ્મનો હીરો જય (!!!!!) એટલે કે જેકી લુઝર છે અને એના ફ્રેન્ડસ રોનક (પ્રતિક) અને દીપું (શિવમ) જીટીયુ કે કોઈ પ્રાઈવેટ કોલેજમાંથી (શું ફેર પડે છે, બધી સરખી છે !) ઓટોમોબાઇલ એન્જીનીયર થયેલા છે, પરંતુ કોઈને કોઈ સબ્જેક્ટમાં એટીકેટી બાકી છે. આપણે ગુજરાતીઓમાં બાકી કલ્ચર બહુ છે. ચાની લારી, પાનના ગલ્લે પેમેન્ટ બાકી હોય, એન્જીનીયરીંગમાં સબ્જેક્ટ બાકી હોય, કોઈના લીધા હોય તો પાછા આપવાના બાકી હોય, ઓર્ડર લીધા હોય ને ડિલીવરી બાકી હોય. બધે ધક્કા ખાતા હોય પણ તોયે પૂછતાં ફરે કે ‘બાકી કેવું છે?’ જય લુઝર તરીકે એકદમ ફીટ છે. એને થર્મોડાયનેમિક્સનો સ્પેલિંગ પણ નથી આવડતો. અને આવડતો હોત તોયે શું ઉખાડી લેત? ત્રણે ટીપીકલ જીટીયુ એન્જીનીયરની જેમ પોતાના ફિલ્ડ સિવાયના કમાવાના ચીલાચાલુ ઉપાયો જેવા કે યુટ્યુબ ચેનલ ચાલુ કરવી કરી ચુક્યા છે (જોકે ગુજરાતી ફિલ્મ નથી બનાવતા એટલું સારું છે!!!!). અવની ગાંધી (ક્રીતિકા) એમબીએ થયેલી છે અને ઓસ્ટ્રેલિયા જઈને બિઝનેસ કરવા માંગે છે (સ્વાભાવિક છે, એમબીએ કરીને દસ હજારની નોકરી કરવી એના કરતા....). જય અને અવનીના ગુજરાતી પેરન્ટસ એમને ઠેકાણે પાડવા મથે છે. કુકીન્ગમાં આમ તો થર્મોડાયનેમિક્સ આવે જ, પણ જયને કુકીન્ગ્નો શોખ લાગે છે. જયનો શોખ અને અવનીની બિઝનેસ કરવાની ઈચ્છા બંનેને ઓસ્ટ્રેલીયા લઈ જાય છે કે નહીં ?